
Proiect de hotărâre
privind acordarea dreptului de servitute pentru execuția lucrărilor de branșament și extinderea rețelei electrică pe domeniul public - teren identificat prin 106122 (drum comunal DC 484) pe o lungime totală de 600 m, pentru investiția “Parc Fotovoltaic de producere a energiei electrice, în extravilanul Municipiului Marghita, împrejmuire și racordare la S.E.N.”.



Având în vedere temeiurile legale, respectiv :
- prevederile art 108 lit.e) art. 139, art. 129 alin.(2) lit.c) şi alin. (6) lit.a) din Ordonanţa de Urgenţă a Guvernului nr.   57/2019 –Codul administrativ, cu modificările și completările ulterioare; 
- prevederile  art.1 alin. 2 lit.a , art. 2 alin.(1) lit.a) , art.8 , cap- III art. 19 alin.(1) din Legea nr. 159/2016 privind regimul infrastructurii fizice a reţelelor  de comunicaţii electronice, precum şi pentru stabilirea unor măsuri pentru reducerea costului instalării reţelelor de comunicaţii electronice , cu modificarea şi completările ulterioare;
- Decizia nr. 672 din 28 septembrie 2022 pentru modificarea Deciziei preşedintelui Autorităţii Naţionale pentru Administrarea si Reglementarea in Comunicaţii nr. 997/2018 privind tarifele maxime care pot fi percepute pentru exercitarea dreptului de acces pe, deasupra, în  sau sub imobilele proprietatea publică. 
- art. 551, art. 619 , art. 755-772 din Legea nr. 287/2009 privind Codul civil cu completările si modificările ulterioare 
     	Ţinând cont de: 
· documentaţia  depusă  de solicitant, SC DB5Lichtsource SRL , cu sediul în Bucureşti str. Vestei nr.18 parter, sector 1 , titular al dreptului de superficie pentru terenul in suprafaţa de 58033 mp. pe care doreşte realizarea investiţiei Parc fotovoltaic de producere a energiei  electrice in extravilanul municipiului Marghita, împrejmuire şi racordare la S.E.N. 
· solicitarea SC DB5Lichtsource SRL pentru obţinerea dreptului de servitute pentru terenul limitrof DC 123 , aflat în proprietatea publică a Municipiului Marghita, necesar pentru execuţia lucrărilor de branşament şi extinderea reţelei electrice 
· referatul de aprobare emis de Primarul Municipiului Marghita, înregistrat sub nr. 3222 din 21.03.2024 
            În baza art. 139 alin.(1) lit. a din OUG nr. 57/2019, privind Codul Administrativ, cu modificările şi completările ulterioare 
Primarul Municipiului Marghita propune următorul 
                                          Proiect de hotărâre:
[bookmark: _GoBack]Art. 1  Se acordă drept de servitute cu titlu oneros pentru   terenul proprietate publică identificat cu nr. cadastral 106122, drum comunal DC 484  pe o lungime de  600 mp., pentru realizarea lucrărilor  în subteran de extindere reţea electrica si branşamente în favoarea SC DB 5Lichtsource SRL , cu sediul în Bucureşti str. Vestei nr.18 parter, sector 1.
Art. 2 Se stabileşte cuantumul despăgubirii pentru acordarea unui drept de uz si servitute , in valoare de 0,66 lei /ml. 
Art. 3 Prin grija Compartimentului juridic se va încheia contractul de uz si servitute în scopul pentru care a fost solicitată servitutea pe durata  existenţei acestei necesităţi.  
Art. 4 Prezenta sub formă de hotărâre se comunica cu : Instituţia Prefectului judeţului Bihor Instituţia Arhitectului sef,  SC DB 5Lichtsource SRL , Primarul Municipiului Marghita, ,Compartiment juridic, spre afişare pe site-ul www.marghita.ro, la secţiunea Monitorul Oficial local .

                  Iniţiator                                                                         Vizat legalitate
     Primarul Municipiului Marghita                                Secretarul municipiului Marghita
Marcel Emil SAS ADĂSCĂLITII                                             Cornelia DEMETER 

